Afrikaans is Groot is `n jaarlikse hoogtepunt op die vermaaklikheidskalender en is die grootste Afrikaanse konsert in die wêreld.
Riana Nel is ‘n Namibiese kunstenaar en liedjieskrywer. Na sy grootgeword het in Namibië, het sy verhuis na Suid-Afrika om haar sangloopbaan te begin. Riana Nel is ‘n bekroonde liedjieskrywer wat al liedjies geskryf het vir Juanita du Plessis, Bobby van Jaarsveld en vir Lianie May se nuutste album “Lank Lewe Die Liefde”. Riana Nel is te sien by vanjaar se Afrikaans is Groot konserte wat jy nie wil misloop nie!
Dewald Wasserfall het in 2006 voltyds begin werk aan ’n musiekloopbaan. Hy bereik matige sukses met die groep “Wasserfall” en treffers soos “Suikerbos” en “All about me”, voordat hy in 2010 besluit om ’n solo loopbaan te volg.